section_heading: Omot albuma
paragraph_text: Naslovnicu je dizajnirao i naslikao Hugh Syme, autor svih Rushevih naslovnica od 1975. Na poleđini se nalazi fotografija skupine koju je izradio armensko-kanadski fotograf Yousuf Karsh. Skupina je odlučila unajmiti Karsha kad je tijekom proba u Horseshoe Valleyju raspravljala o idejama za omot albuma. Lifeson je Peartu predložio crno-bijelu fotografiju članova sastava jer takvo nešto nikad nisu imali na prijašnjim uradcima. Leeju se svidjela ideja i predložio je Karsha za izradu takve slike. Lifeson je o završnom rezultatu izjavio: "Zasigurno nije rock 'n' roll slika, ali je vrlo istinita, realistična slika nas trojice." Na izvornom izdanju na gramofonskoj ploči nalazila se i fotografija jajeta u stezaljci za masu.